สวัสดีค่ะ หนูมีภาวะขาดประจำเดือนมานานมากแล้ว และได้มีเพศสัมพันธ์ครั้งสุดท้ายในวันที่17กย. หลั่งนอกค่ะ และได้ใช้ที่ตรวจครรภ์แบบจุ่มในวันที่22พย. และแบบหยดในวันที่24พย.และ25พย. และไปพบสูตินารีตรวจแบบจุ่มให้อีก1ครั้ง ในวันที่28พย. ทั้ง4ครั้ง ผลออกมา 1ขีด คือหนูสามารถหายกังวลใจว่าไม่ท้องชัวร์ ยังมีโอกาสผลผิดพลาดรึเปล่าคะ และได้ให้ยาปรับฮอร์โมนชื่อ Norethisterone ให้ทาน10วัน วันละ2เม็ด เช้า-เย็น ตอนนี้ทานมาได้6วันแล้ว มีอาการมึนหัว ง่วงซึม ปัสสวะบ่อย เจ็บคัดหน้าอก และปวดท้องคล้ายประจำเดือนมา แบบนี้คือผลข้างเคียงของยารึเปล่าคะ
สวัสดีค่ะ การตรวจยืนยันการตั้งครรภ์ทำได้โดยการตรวจหาฮอร์โมนที่สร้างจากรก ตรวจได้จากทั้งในเลือดและจากปัสสาวะชุดตรวจแบบนี้ให้ผลบวกได้ตั้งแต่ 10-14 วันหลังการปฏิสนธิแล้ว ดังนั้นถ้ามีเพศสัมพันธ์ครั้งสุดท้ายตั้งแต่ 17 กย ถ้ามีการตั้งครรภ์จริง การตรวจครรภ์ก็จะให้ผลบวกได้แล้วการกินยาปรับฮอร์โมนก็คงเพื่อปรับให้ประจำเดือนมาตามปกติ อาการมึนหัว เจ็บคัดหน้าอก ปวดท้องน้อยหน่วงๆ อาจจะเป็นผลข้างเคียงจากการกินฮอร์โมนได้ ถ้าอาการยังเป็นไม่มากนัก ควรสังเกตอาการและกินยาต่อให้ครบ แต่ถ้าอาการเป็นมากจนรบกวนการใช้ชีวิตชัดเจน หรือมีเลือดออกผิดปกติทางช่องคลอดมาก ควรรีบกลับไปพบแพทย์ที่ดูแลอีกครั้ง